
SCRISOAREA DE AȘTEPTĂRI 
privind administrarea și conducerea executivă
a Societății ECO URBIS CRAIOVA S.R.L.


I. INTRODUCERE

Municipiul Craiova cu sediul în municipiul Craiova, Str. A.I. Cuza, nr. 7, Județul Dolj, în calitate de Autoritate Publică Tutelară pentru societatea ECO URBIS CRAIOVA S.R.L., cu sediul social în municipiul Craiova, str. Brestei, nr. 129A, Județul Dolj, CUI 7403230, înregistrată la Oficiul Registrului Comerțului de pe lângă Tribunalul Dolj sub numărul J1995000752169, a elaborat prezenta scrisoare care stabilește așteptările privind performanțele Societății și ale organelor de administrare și conducere ale acesteia. Acestea ar trebui să fie văzute în contextul în care Autoritatea Publică Tutelară dorește o îmbunătățire continuă a performanței și guvernanței întreprinderilor publice din portofoliul său.
Prezentul document a fost elaborat în temeiul prevederilor Ordonanței de Urgență a Guvernului nr.109/2011 privind guvernanța corporativă a întreprinderilor publice, cu modificările și completările ulterioare și Anexa 1b din normele metodologice de aplicare a O.U.G. nr.109/2011, privind guvernanța corporativă a întreprinderilor publice, cu modificările și completările ulterioare, aprobate prin H.G. nr.639/2023 și reprezintă dezideratele Autorității Publice Tutelare, respectiv Municipiul Craiova pentru evoluția societății în perioada 2025 – 2029.
Prezentul document are caracter obligatoriu pentru începerea procedurii de selecție pentru desemnarea membrilor în Consiliul de Administrație la Societatea ECO Urbis Craiova S.R.L. și cuprinde obiectivele societății, care stau la baza stabilirii criteriilor specifice de selecție și va fi adusă la cunoștință candidaților aflați pe lista scurtă.

II. INFORMAȚII GENERALE PRIVIND SOCIETATEA ECO URBI CRAIOVA SRL

Societatea ECO URBIS CRAIOVA S.R.L. este persoană juridică de naționalitate română ce se organizează și funcționează potrivit reglementărilor legale în vigoare, respectiv Ordonanța de Urgență a Guvernului nr.109/2011 privind guvernanța corporativă a întreprinderilor publice, cu modificările și completările ulterioare, Legea nr.31/1990 privind societățile, republicată cu modificările și completările ulterioare, în vederea realizării obiectului său de activitate și a îndeplinirii obiectivelor societății așa cum sunt stabilite prin Actul Constitutiv.
Societatea ECO URBIS CRAIOVAS.R.L. are calitatea de operator al serviciului de administrare a domeniului public şi privat se organizeaza şi funcţionează in temeiul O.G. nr. 71/2002, cu modificările şi completările ulterioare privind organizarea şi funcţionarea serviciilor publice de administrare a domeniului public şi privat de interes local, Legii 273/2006  privind finantele publice locale, a Legii nr. 53/2003, cu modificările și completările ulterioare privind Codul  Muncii.
Societatea este înregistrată la Registrul Comerțului Dolj sub numărul J1995000752169.
Codul de Identificare Fiscală este: 7403230
Sediul social al Societății este în municipiul Craiova, Str. Brestei, nr. 129A, Județul Dolj.
Capital social în valoare de 200 lei, divizat în 20 părţi sociale a câte 10 lei fiecare, respectiv 100% din capitalul societăţii, şi este proprietatea municipiului Craiova. 
Domeniul principal de activitate este: 
COD CAEN 8130 (Rev. 3) - Activităţi de întreţinere peisagistică. 
COD CAEN 0119 (Rev. 3)  - Cultivarea altor plante din culturi nepermanente.
Alte activități: potrivit Actului Constitutiv.
Societatea ECO URBIS CRAIOVAS.R.L. se încadrează în categoria întreprinderilor publice prevăzute la art. 2, pct. 2, lit. b din Ordonanța de Urgență a Guvernului nr.109/2011 privind guvernanța corporativă a întreprinderilor publice, cu modificările și completările ulterioare. Organizarea și funcționarea societății este reglementată de respectivul act normativ și unde acesta nu dispune, de dispozițiile Legii nr.31/1990, republicată, cu modificările și completările ulterioare, și de dispozițiile Codului Civil. 
Organul suprem de conducere al Societății este Adunarea Generală a Asociaților (Asociat unic). 
Administrarea societății se face potrivit sistemului unitar de administrare. Societatea este administrată de un Consiliu de Administraţie format din 5 membri, respectându-se prevederile art. 28, alin. (1)  din Ordonanța de Urgență a Guvernului nr.109/2011 privind guvernanța corporativă a întreprinderilor publice, aprobată cu modificările și completările ulterioare. 
Un singur membru al Consiliului de Administrație poate fi funcționar public sau personal al autorității publice tutelare sau al altor instituții sau autorități publice, potrivit prevederile art. 28, alin. (5). 
Membrii Consiliului de Administrație sunt desemnați de către autoritatea publică tutelară și numiți de către Adunarea Generală a Asociaților la propunerea unei comisii constituite la nivelul autorității publice tutelare, potrivit prevederile art. 28, alineat (5^1). 
Majoritatea membrilor Consiliului de Administrație este formată din administratori neexecutivi și independenți în înțelesul art. 138^2 din Legea nr.31/1990, republicată, cu modificările și completările ulterioare. Funcţionarii publici, precum şi alte categorii de personal din cadrul autorităţii publice tutelare ori din cadrul altor autorităţi sau instituţii publice nu pot fi consideraţi independenţi, potrivit prevederile art. 28, alineat (6). 
Mandatul Administratorilor este stabilit prin Actul Constitutiv neputând depăși 4 (patru) ani, potrivit prevederile art. 28, alineat (8). 
Selecția membrilor Consiliului de Administraţie se face potrivit prevederilor Ordonanței de Urgență a Guvernului nr.109/2011 privind guvernanța corporativă a întreprinderilor publice, aprobată cu modificări și completări prin Legea nr.111/2016, cu modificările și completările ulterioare și Anexa 1b din normele metodologice de aplicare a O.U.G. nr.109/2011, privind guvernanța corporativă a întreprinderilor publice, cu modificările și completările ulterioare, aprobate prin H.G. nr.639/2023. 
Orice membru al Consiliului de Administrație poate exercita concomitent cel mult 2 mandate de membru al consiliului de administraţie şi/sau de membru al consiliului de supraveghere în întreprinderi publice al căror sediu se află pe teritoriul României, inclusiv mandatul de la Societatea ECO URBIS CRAIOVA S.R.L.
În cadrul consiliului de administraţie se constituie următoarele comitete: 
· Comitetul de nominalizare şi remunerare;
· Comitetul de gestionare a riscurilor;
· Comitetul de audit. 
Prin actul constitutiv se poate stabili şi posibilitatea constituirii şi a altor comitete consultative. 
Comitetele pot fi formate din administratori neexecutivi. Preşedintele fiecărui comitet este independent. 
Comitetul de nominalizare şi remunerare are următoarele atribuții principale: 
· organizează sesiuni de instruire pentru membrii consiliului, 
· formulează propuneri privind desemnarea directorilor societății; 
· formulează propuneri de remunerare a administratorilor şi directorilor, cu respectarea politicii de remunerare transmise de AMEPIP; 
· sprijină consiliul în evaluarea propriei performanţe, precum şi a performanţei conducerii executive. 
Comitetul de gestionare a riscurilor are următoarele atribuții principale: 
· asigură concordanţa activităţilor de control cu riscurile generate de activităţile şi procesele care fac obiectul controlului; 
· identifică, analizează, evaluează, monitorizează şi raportează riscurile identificate, planul de măsuri de atenuare sau anticipare a acestora, alte măsuri luate de conducerea executivă; 
· măsurarea solvabilităţii întreprinderii publice, prin raportare la atribuţiile şi obligaţiile uzuale ale acesteia, şi informează sau, după caz, face propuneri consiliului de administraţie. 
Comitetul de audit îndeplineşte atribuţiile prevăzute la art.65 din Legea nr.162/2017, cu modificările ulterioare. Acesta este format din administratori neexecutivi, majoritatea administratorilor fiind independenţi şi din care cel puţin unul este calificat ca auditor financiar conform unui document emis de către autoritatea competentă din România, din alt stat membru, dintr-un stat membru al Asociaţiei Europene a Liberului Schimb, din Elveţia sau din Regatul Unit al Marii Britanii şi Irlandei de Nord, potrivit legii. Prin excepţie de la această prevedere, este competentă să facă parte din Comitetul de audit al unei întreprinderi publice şi persoana care are experienţă de cel puţin 3 ani în audit statutar, dobândită prin participarea la misiuni de audit statutar în România, în alt stat membru, într-un stat al AELS, în Elveţia sau în Regatul Unit al Marii Britanii şi Irlandei de Nord sau în cadrul comitetelor de audit formate la nivelul consiliilor de administraţie/supraveghere ale unor societăţi/entităţi de interes public, dovedită cu documente.
Societatea ECO URBIS CRAIOVA S.R.L. stabilește prin actul constitutiv sau regulament intern modul de funcţionare şi procedura de adoptare a deciziilor în cadrul comitetelor consultative.
Consiliul de Administraţie are puteri depline cu privire la conducerea şi administrarea Societăţii, cu respectarea limitelor stabilite prin obiectul de activitate şi atribuţiilor expres prevăzute de lege ca fiind de competenţa Adunărilor Generale. 
Responsabilitățile membrilor Consiliului de Administrație sunt stabilite prin Contractul de Mandat încheiat potrivit prevederilor Ordonanței de Urgență a Guvernului nr.109/2011 privind guvernanța corporativă a întreprinderilor publice, cu modificările și completările ulterioare și a normelor metodologice de aplicare a OUG nr.109/2011, privind guvernanța corporativă a întreprinderilor publice, cu modificările și completările ulterioare, aprobate prin H.G. nr.639/2023. 
Consiliul de Administraţie deleagă conducerea societăţii unuia sau mai multor directori, numindu-l pe unul dintre ei director general. Directorii pot fi numiţi din afara consiliului de administraţie sau dintre administratori, care devin astfel administratori executivi, cu respectarea procedurii de selecţie prevăzute la art.35, alin. (4)-(7). 
Numirea directorilor se realizează de către consiliul de administraţie prin selectarea candidaţilor din lista scurtă întocmită de comitetul de nominalizare şi remunerare. 
Directorul financiar al întreprinderii publice, indiferent dacă acestuia îi sunt delegate atribuţii de conducere de către consiliul de administraţie sau nu, va fi selectat în conformitate cu prevederile art. 35, alin. (4)-(7). 
Lista directorilor şi CV-urile acestora sunt publicate, prin grija preşedintelui consiliului de administraţie, pe pagina de internet a societății, pe întreaga durată a mandatului acestora. 
În activitatea sa, pe durata mandatului, directorul general poate fi asistat de experţi, consilieri sau personal de specialitate, încadraţi, în condiţiile legii, în baza unui contract de muncă pe durată determinată. Prin derogare de la prevederile art.84 alin. (1) din Legea nr.53/2003 – Codul muncii, republicată, cu modificările şi completările ulterioare, în toate situaţiile de la alin. (12) şi (13), durata contractelor individuale de muncă pe durată determinată ale experţilor, consilierilor sau personalului de specialitate va putea fi egală cu întreaga durată a mandatului directorului general, respectiv al preşedintelui directoratului întreprinderii publice. 
Responsabilităţile Directorului General sunt stabilite prin Contractul de Mandat încheiat cu preşedintele Consiliului de Administraţie potrivit prevederilor Ordonanței de Urgență a Guvernului nr.109/2011 privind guvernanța corporativă a întreprinderilor publice, cu modificările și completările ulterioare și a normelor metodologice de aplicare a OUG nr.109/2011, privind guvernanța corporativă a întreprinderilor publice, cu modificările și completările ulterioare, aprobate prin H.G. nr.639/2023.
Planul de administrare va pune în valoare viziunea managerială a membrilor Consiliului de Administrație și a directorilor, asupra perspectivelor de evoluție ale Societății ECO URBIS CRAIOVA S.R.L., fundamentate pe continuarea implementării și consolidarea proceselor de dezvoltare, modernizare și retehnologizare, având la bază premisa că numai prin capitalizarea permanentă a societății poate fi asigurată o dezvoltare durabilă în condiții de eficiență. 
Potrivit actului constitutiv, organele de conducere sunt: Adunarea Generală a Asociaților, Consiliul de Administrație și Directorii societății. 
Planul de administrare va reflecta politica generală a Consiliului de Administrație și anume aceea de a consolida poziția Societății ECO URBIS CRAIOVA S.R.L. în raport cu celelalte companii de profil similar din România și de a continua să fie un factor de stabilitate pentru angajații săi, pentru familiile acestora, și totodată pentru utilizatorii serviciilor din aria sa de operare. 
Direcțiile de dezvoltare ale Societății ECO URBIS CRAIOVA S.R.L., definite prin Planul de administrare și operaționalizate prin componenta de management, ce urmează a fi elaborate și prezentate de membrii Consiliului de administrație și directorii societății, vor avea la bază principiile guvernanței corporative, care statuează o atitudine responsabilă, profesionistă și etică a companiei în raport cu principalii săi colaboratori: utilizatorii serviciilor, autorități locale, autorități de reglementare, organisme de control, angajați și alte categorii de colaboratori interni și externi.
Membrii Consiliului de administrație și directorii intenționează ca, pe durata mandatului ce le revine, Societatea ECO URBIS CRAIOVA S.R.L. să fie tratată de către toți partenerii Societății din mediul economic ca o organizație profesionistă, competitivă și aliniată din punct de vedere al practicilor manageriale la cerințele și standardele de calitate ale Uniunii Europene. 
Societatea ECO URBIS CRAIOVA S.R.L. își desfășoară activitatea în baza Contractul de delegare a gestiunii serviciului de administrare a domeniului public și privat de interes local, aprobat prin H.C.L. nr. 303/2025, încheiat cu municipiul Craiova. Permanent, societatea implementează măsuri și desfășoară activități în vederea îndeplinirii obligațiilor ce derivă din contract. 

III. SINTEZA STRATEGIEI GUVERNAMENTALE ŞI/SAU, DUPĂ CAZ, LOCALE ÎN DOMENIUL ÎN CARE ACŢIONEAZĂ ÎNTREPRINDEREA PUBLICĂ, INCLUSIV OBIECTIVELE SECTORIALE ŞI FISCAL-BUGETARE PE TERMEN MEDIU ŞI LUNG ALE STATULUI

Obiectivul principal atat pentru Eco Urbis Craiova SRL si pentru municipiul Craiova este cresterea calitatii serviciilor prestate atat catre Primaria Municipiului Craiova cat si catre terti, cat si gestionarea eficienta a resurselor, asigurarea de personal specializat pentru toate domeniile de activitate și viziunea realista asupra situatiei economico-financiare a societății.
	Dintre metodele si tehnicile de management la nivelul Eco Urbis Craiova SRL se aplica conducerea prin obiective organizatorice la nivelul intregii regii care permite cresterea performantelor organizationale prin asigurarea unui grad ridicat de implicare a directorilor si subordonatilor de la fiecare nivel organizational.
	Societatea se organizeaza si se administreaza cu respectarea prevederilor legale in vigoare, descentralizarea administrativa si financiara, dezvoltarea regionala, finantele publice locale si cu respectarea principiilor:
· autonomiei locale
· descentralizarii serviciilor publice
· subsidiaritatii si proportionalitatii
· responsabilitatii si legalitatii
· asocierii intercomunitare
· dezvoltarii durabile si corelarii cerintelor cu resursele
· protectiei si conservarii mediului natural si construit
· asigurarii igienei si sanatatii populatiei
· administrarii eficiente a bunurilor din proprietatea publica sau privata a unitatilor administrativ-teritorial
· participarii si consultarii cetatenilor
· liberului acces la informatiile privind serviciile publice.
Organizarea, exploatarea si gestionarea serviciului de administrare a domeniului public și privat, trebuie sa asigure:
a) satisfacerea cerintelor cantitative si calitative ale utilizatorilor, corespunzator prevederilor contractuale
b) sanatatea populatiei si calitatea vietii
c) protectia economica, juridica si sociala a utilizatorilor
d) functionarea optima, in conditii de siguranta a persoanelor si a serviciului, de rentabilitate si eficienta economica a constructiilor, instalatiilor, echipamentelor si dotarilor, corespunzator parametrilor tehnologici proiectati si in conformitate cu caietele de sarcini, cu instructiunile de exploatare si cu regulamentele serviciilor
e) introducerea unor metode moderne de management
f) introducerea unor metode moderne de elaborare si implementare a strategiilor, politicilor, programelor si/sau proiectelor din sfera serviciilor de utilitati publice
g) protejarea domeniului public si privat si a mediului, in conformitate cu reglementarile specifice in vigoare
h) informarea si consultarea comunitatilor locale beneficiare ale acestor servicii
i) respectarea principiilor economiei de piata, asigurarea unui mediu concurential, restrangerea si reglementarea ariilor de monopol.
Desfăşurarea activităţilor edilitar-gospodăreşti, specifice serviciului de administrare a domeniului public şi privat, trebuie să asigure:   
a) satisfacerea cerinţelor şi nevoilor de utilitate publică ale comunităţilor locale şi creşterea calităţii vieţii;   
b) administrarea şi gestionarea infrastructurii edilitar-urbane a unităţilor administrativ-teritoriale în interesul comunităţilor locale;   
c) funcţionarea şi exploatarea în condiţii de siguranţă, rentabilitate şi eficienţă economică a infrastructurii edilitar-urbane aferente;   
d) ridicarea continuă a standardelor şi a indicatorilor de performanţă ai serviciilor prestate;   
e) crearea, dezvoltarea şi modernizarea infrastructurii edilitar-urbane a unităţilor administrativ-teritoriale, în corelare cu planurile şi documentaţiile de urbanism şi amenajare a teritoriului;   
f) descentralizarea serviciilor publice şi aplicarea principiilor economiei de piaţă şi ale liberei concurenţe;   
g) protejarea domeniului public şi privat şi punerea în valoare a acestuia;   
h) protecţia şi conservarea mediului natural şi construit, precum şi a monumentelor şi siturilor istorice şi arhitectonice, în conformitate cu reglementările legale în vigoare;   
i) protecţia igienei şi sănătăţii publice, în conformitate cu reglementările specifice în vigoare.  

IV. VIZIUNEA AUTORITĂŢII PUBLICE TUTELARE ŞI A ASOCIAȚILOR CU PRIVIRE LA MISIUNEA ŞI OBIECTIVELE SOCIETĂȚII ECO URBIS CRAIOVA S.R.L., DERIVATĂ DIN STRATEGIA LOCALĂ DIN DOMENIUL DE ACTIVITATE ÎN CARE OPEREAZĂ SOCIETATEA

Societatea ECO URBIS CRAIOVA S.R.L., înființată în baza hotărârii autorității deliberative (H.C.L. nr. 270/2025, privind aprobarea reorganizării Regiei Autonome de Administrare a Domeniului Public şi Fondului Locativ Craiova în societate comercială, cu asociat unic – Municipiul Craiova, prestează un serviciu de administrare a domeniului public şi privat cu următoarele particularități:
· caracter economico-social;
· răspunde unor cerințe și necesități de interes și utilitate publică;
· caracter permanent și regim de funcționare continuu;
· înființat, organizat și coordonat de autoritățile administrației publice locale;
· organizat pe principiul economic și de eficiență;
· serviciu public prestat pe baza principiului „beneficiarul plătește”;
· profit potențial rezonabil;
· aria de acoperire are dimensiune locală.
Societatea ECO URBIS CRAIOVA S.R.L. este entitatea care asigură administrarea domeniului public și privat de interes local, având ca asociat unic Municipiul Craiova.
Obiectivul principal, atât pentru societatea ECO URBIS CRAIOVA S.R.L., cât și pentru autoritatea tutelară – Municipiul Craiova, îl constituie creșterea calității serviciilor prestate atât către Municipiului Craiova, cât și către terți, precum și gestionarea eficientă a resurselor disponibile. De asemenea, se urmărește asigurarea unui personal calificat și specializat pentru toate domeniile de activitate ale societății, precum și o viziune realistă asupra situației economico-financiare a acesteia.
De asemenea, se va acorda o atenție deosebită pentru:
· protejarea mediului și respectarea principiilor dezvoltării durabile;
· asigurarea securității și sănătății în muncă;
· urmărirea constantă a cheltuielilor societății și încadrarea acestora în limitele prevăzute în bugetul de venituri și cheltuieli, conform legii (inclusiv cheltuielile cu personalul);
· dezvoltarea unui sistem de management eficient, bazat pe control intern, performanță și transparență decizională;
· asigurarea unei relații de colaborare corecte și permanente cu autoritatea publică tutelară, în vederea alinierii obiectivelor societății la strategia de dezvoltare locală;
· optimizarea continuă a proceselor operaționale și tehnologice pentru creșterea productivității și reducerea pierderilor;
· modernizarea echipamentelor și dotărilor utilizate în activitatea de administrare a domeniului public, pentru a corespunde standardelor europene de eficiență și siguranță;
· dezvoltarea competențelor profesionale ale angajaților, prin programe de formare și perfecționare continuă;
· implementarea de soluții digitale și de management inteligent al resurselor (GIS, sisteme de monitorizare, platforme de raportare și control);
· aplicarea principiilor economiei circulare și a practicilor de valorificare a resurselor materiale și energetice;
· asigurarea unei comunicări transparente cu cetățenii și beneficiarii serviciilor, pentru creșterea gradului de satisfacție publică;
· consolidarea reputației societății ca operator public modern, eficient și responsabil social.
Prin atingerea acestor obiective, ECO URBIS CRAIOVA S.R.L. contribuie la realizarea direcțiilor strategice stabilite prin documentele de planificare urbană și de dezvoltare durabilă ale Municipiului Craiova, respectiv:
· îmbunătățirea calității mediului urban;
· creșterea atractivității municipiului pentru investiții și turism;
· modernizarea infrastructurii și a serviciilor publice locale;
· promovarea unui model de guvernanță locală bazat pe eficiență, transparență și responsabilitate față de comunitate.
Societatea va acționa, astfel, ca un instrument operațional al administrației publice locale pentru implementarea politicilor publice în domeniul gospodăririi urbane, întreținerii domeniului public, protecției mediului, contribuind în mod direct la crearea unui oraș curat, sustenabil și competitiv.
În viziunea autorității publice tutelare și a asociatului unic – Municipiul Craiova, societatea ECO URBIS CRAIOVA S.R.L. reprezintă principalul instrument de implementare a politicilor publice locale în domeniul administrării domeniului public, gospodăririi urbane și protecției mediului, contribuind la realizarea obiectivului strategic de dezvoltare durabilă a municipiului.
Această viziune se bazează pe principiul conform căruia serviciile trebuie să fie prestate în condiții de eficiență, transparență și calitate, astfel încât rezultatele activității societății să se reflecte direct în bunăstarea comunității și în calitatea mediului urban.
Direcții strategice ale viziunii autorității tutelare
1. Orientare către cetățean și comunitate - Societatea are rolul de a asigura servicii moderne, fiabile și accesibile tuturor locuitorilor municipiului Craiova. Viziunea urmărește îmbunătățirea permanentă a relației cu cetățenii, prin crearea unui sistem deschis, receptiv și orientat către nevoile reale ale comunității.
2. Eficiență și performanță economică - Autoritatea tutelară își propune dezvoltarea societății ECO URBIS CRAIOVA S.R.L. ca un operator performant, cu o structură economică sănătoasă, bazată pe eficiență în utilizarea resurselor, rentabilitate și responsabilitate financiară.
Societatea trebuie să devină un model de gestiune eficientă a fondurilor publice, reducând cheltuielile neproductive și orientând investițiile către tehnologii și echipamente moderne, nepoluante, cu impact pozitiv asupra mediului.
3. Digitalizare și modernizare operațională - Viziunea autorității include integrarea soluțiilor digitale în activitatea societății: implementarea de sisteme informatice de management, monitorizarea în timp real a activităților, automatizarea proceselor administrative și utilizarea platformelor electronice pentru raportare, analiză și comunicare cu beneficiarii.
Transformarea digitală reprezintă o condiție esențială pentru eficiența serviciilor și pentru creșterea transparenței instituționale.
4. Sustenabilitate și economie verde - Autoritatea publică tutelară promovează dezvoltarea societății ECO URBIS CRAIOVA S.R.L. în acord cu principiile economiei circulare și ale protecției mediului. Se urmărește utilizarea responsabilă a resurselor, reducerea emisiilor și adoptarea unor soluții ecologice în toate activitățile desfășurate. Această direcție strategică se aliniază obiectivelor Uniunii Europene privind tranziția către o economie verde și un oraș durabil, în care impactul asupra mediului este minimizat, iar resursele sunt folosite în mod rațional.
5. Calitatea serviciilor și satisfacția beneficiarilor - Viziunea autorității tutelare pune accent pe calitatea serviciilor furnizate și pe îmbunătățirea continuă a acestora. ECO URBIS CRAIOVA S.R.L. trebuie să dezvolte și să aplice un sistem de management al calității care să garanteze standarde înalte de performanță, siguranță și promptitudine în activitățile de administrare, întreținere și salubrizare.
6. Parteneriat instituțional și colaborare intersectorială - O componentă fundamentală a viziunii o reprezintă consolidarea parteneriatului dintre societate și autoritatea tutelară, precum și colaborarea cu alte instituții publice, operatori economici și organizații civice. Scopul este integrarea activității societății în rețeaua mai largă de servicii publice locale, astfel încât intervențiile ECO URBIS să contribuie eficient la îndeplinirea obiectivelor generale de dezvoltare urbană.
7. Responsabilitate socială și implicare comunitară - Viziunea include și promovarea unei culturi organizaționale bazate pe responsabilitate socială, etică profesională și implicare civică. Societatea va participa la programe educaționale, campanii de conștientizare și acțiuni de voluntariat, contribuind la formarea unui comportament civic orientat spre protejarea mediului și respectarea spațiului public.
8. Dezvoltarea resursei umane - Autoritatea tutelară consideră personalul societății cea mai valoroasă resursă. Viziunea presupune investiții continue în formarea și calificarea angajaților, crearea unui mediu de lucru sigur și motivant, precum și promovarea performanței, a competenței și a responsabilității individuale.
Rolul strategic al societății în dezvoltarea locală
ECO URBIS CRAIOVA S.R.L. este privită ca un pilon central al dezvoltării durabile a municipiului Craiova. Prin activitatea sa, societatea contribuie la:
· creșterea calității vieții urbane;
· protejarea și valorificarea patrimoniului public;
· menținerea unui oraș curat, ordonat și estetic;
· consolidarea rezilienței urbane la schimbările climatice;
· susținerea inițiativelor de modernizare și digitalizare a administrației locale.
Astfel, viziunea autorității publice tutelare este ca ECO URBIS CRAIOVA S.R.L. să devină un model de operator public urban, caracterizat prin eficiență, integritate, adaptabilitate și inovare, în serviciul comunității și al interesului public local.

Misiunea şi obiectivele Societatății ECO URBIS CRAIOVA S.R.L. 
Scopuri și obiective ale ECO URBIS CRAIOVAS.R.L. 
În ceea ce privește dezvoltarea previzibilă a societății, Consiliul de Administrație împreună cu conducerea executivă a societății va continua îmbunătățirea calității serviciilor oferite prin respectarea prevederilor contractului de delegare a gestiunii serviciului de administrare a domeniului public și privat de interes local realizând indicatorii specifici ai activității. 
Societatea a fost înființată pentru a asigura implementarea, la nivel local, a politicilor publice de gospodărire urbană, mediu și infrastructură, contribuind la realizarea obiectivului general al administrației publice locale: crearea unui oraș curat, sigur, funcțional și atractiv pentru cetățeni, investitori și vizitatori.
Societatea își propune să contribuie la crearea unui oraș curat, sigur și funcțional, printr-un sistem integrat de administrare a spațiilor publice, a infrastructurii și a bunurilor de utilitate publică, gestionate în mod responsabil și transparent.
În ceea ce privește dezvoltarea previzibilă a societății, Consiliul de Administrație, împreună cu conducerea executivă, va continua îmbunătățirea calității serviciilor oferite, prin respectarea prevederilor Contractului de delegare a gestiunii serviciului de administrare a domeniului public și privat de interes local, realizând în mod constant indicatorii de performanță și eficiență stabiliți în documentele de reglementare.
Societatea ECO URBIS CRAIOVA S.R.L. are misiunea de a-și perfecționa continuu activitatea, pentru a răspunde nevoilor și așteptărilor beneficiarilor, urmărind dezvoltarea unui serviciu modern, orientat către client, responsabil față de comunitate și sustenabil din punct de vedere economic și ecologic.
Echipa managerială își asumă această misiune și o transpune în practică prin:
· planificarea strategică a activităților;
· organizarea și optimizarea proceselor interne;
· coordonarea eficientă a resurselor umane, materiale și financiare;
· monitorizarea și controlul constant al activităților, în baza legislației în vigoare, a deciziilor Consiliului de Administrație și A.G.A., precum și a prevederilor Regulamentului intern și ale Sistemului de Management Integrat implementat la nivelul societății.
Principiile care guvernează activitatea Societății ECO URBIS CRAIOVA S.R.L.
• Îmbunătățirea permanentă a nivelului calitativ al serviciilor prestate, prin implementarea și menținerea unui sistem de management bazat pe performanță, rezultate măsurabile și standarde ridicate de calitate;
• Eficiență și competitivitate, prin utilizarea judicioasă a resurselor, reducerea costurilor și optimizarea proceselor operaționale;
• Responsabilitate față de comunitate, prin desfășurarea activităților într-un mod etic, transparent și orientat către interesul public;
• Respectarea normelor și reglementărilor legale, în toate domeniile de activitate, cu accent pe protecția mediului, siguranța muncii și respectarea legislației economico-financiare;
• Transparență și integritate, prin comunicarea deschisă cu autoritatea publică tutelară, partenerii instituționali și cetățenii, precum și prin raportarea periodică a rezultatelor și a performanței;
• Dezvoltare durabilă, prin integrarea principiilor economiei circulare, reducerea amprentei de carbon și promovarea soluțiilor ecologice în procesele de administrare a domeniului public;
• Adaptabilitate și inovare, prin adoptarea de soluții tehnologice moderne, digitalizare și utilizarea sistemelor informatice pentru creșterea eficienței și a controlului operațional;
• Profesionalism și competență, prin formarea continuă a personalului, dezvoltarea abilităților tehnice și manageriale, și consolidarea culturii organizaționale;
• Corectitudine și echitate în relațiile cu partenerii, furnizorii, beneficiarii și angajații;
• Parteneriat activ cu autoritățile publice, instituțiile locale și cetățenii, în vederea îmbunătățirii continue a calității mediului urban și a serviciilor oferite.

Obiectivele strategice ale Societății ECO URBIS CRAIOVA S.R.L.
1. Creșterea calității serviciilor publice prin modernizarea echipamentelor, automatizarea proceselor și respectarea indicatorilor de performanță stabiliți prin contractul de delegare;
2. Dezvoltarea sustenabilă a activităților societății, cu accent pe protecția mediului, valorificarea resurselor și aplicarea principiilor economiei verzi;
3. Optimizarea costurilor de operare prin reorganizarea internă, digitalizarea proceselor și implementarea unui sistem eficient de monitorizare și control al cheltuielilor;
4. Creșterea satisfacției beneficiarilor prin servicii sigure, prompte și conforme cu cerințele comunității locale;
5. Asigurarea viabilității economice a societății prin diversificarea activităților și atragerea de noi contracte cu terți;
6. Întărirea capacității instituționale printr-un management performant și o structură organizațională flexibilă și adaptabilă;
7. Promovarea transparenței și a responsabilității publice, prin raportări periodice, audituri și comunicare continuă cu autoritatea tutelară;
8. Crearea unui mediu de lucru sigur și motivant pentru angajați, bazat pe meritocrație, etică profesională și formare continuă;
9. Implementarea tehnologiilor moderne și digitale pentru eficientizarea activităților de administrare și mentenanță;
10. Consolidarea imaginii publice a societății ca operator modern, eficient și implicat activ în dezvoltarea municipiului Craiova.

1. Eficiența economică 
 	Societatea ECO URBIS CRAIOVA S.R.L. își propune atingerea unei eficiențe economice reale, printr-o administrare judicioasă a resurselor financiare, materiale și umane, astfel încât serviciile publice prestate să fie sustenabile, competitive și conforme cu cerințele autorității publice tutelare și cu obiectivele de dezvoltare locală.
 	Pentru îndeplinirea acestui obiectiv strategic, societatea va aplica următoarele direcții de acțiune:
• Optimizarea permanentă a costurilor operaționale, de producție și de logistică, astfel încât atingerea nivelului de performanță și calitate să se realizeze cu costuri minime și eficiență maximă;
• Promovarea unei metodologii de stabilire a tarifelor care să asigure autofinanțarea costurilor de exploatare, modernizare și dezvoltare, cu respectarea principiului eficienței economice și al calității maxime în funcționare, ținând cont de gradul de suportabilitate al populației și de echilibrul social;
• Implementarea unor măsuri de eficientizare pentru reducerea consumurilor de energie, combustibil și materiale, prin modernizarea echipamentelor, adoptarea tehnologiilor nepoluante și utilizarea mijloacelor de lucru performante;
• Monitorizarea continuă a costurilor de operare, printr-un sistem informatic integrat de gestiune și raportare, care să permită analiza periodică a cheltuielilor și identificarea oportunităților de reducere a acestora;
• Încadrarea strictă a cheltuielilor societății în limitele aprobate prin bugetul de venituri și cheltuieli, cu respectarea prevederilor legale și a normelor de disciplină financiară;
• Asigurarea sustenabilității financiare a societății, printr-un echilibru între costuri, venituri și investiții, astfel încât activitatea să poată fi dezvoltată fără a depinde exclusiv de sprijinul bugetar;
• Diversificarea surselor de venit prin extinderea portofoliului de servicii, valorificarea resurselor proprii și dezvoltarea de parteneriate public-private, în concordanță cu obiectivele municipale;
• Promovarea investițiilor eficiente – prioritizarea proiectelor cu impact direct asupra calității serviciilor, a reducerii costurilor și a îmbunătățirii productivității;
• Controlul periodic al costurilor și al performanței economice, prin audituri interne, analize de rentabilitate și raportări către autoritatea publică tutelară;
• Creșterea gradului de colectare a veniturilor și reducerea creanțelor restante, printr-un sistem de management financiar performant și o monitorizare activă a fluxurilor de încasări;
• Implementarea unui management economic bazat pe rezultate, prin stabilirea de indicatori de performanță (KPI) pentru fiecare activitate, urmărirea lor periodică și corelarea acestora cu strategia generală a societății;
• Menținerea unei relații echilibrate cu autoritatea publică locală, pentru asigurarea resurselor financiare necesare desfășurării optime a activităților delegate și a investițiilor de modernizare;
• Aplicarea principiului costului eficient și al calității maxime, astfel încât serviciile oferite să atingă standarde înalte, la un preț just și sustenabil pentru comunitatea locală.
 	Prin aplicarea acestor măsuri, ECO URBIS CRAIOVA S.R.L. urmărește consolidarea poziției sale ca operator public eficient, capabil să gestioneze în mod responsabil fondurile, să crească performanța economică și să contribuie la dezvoltarea durabilă a municipiului Craiova.

2. Modernizarea și îmbunătățirea infrastructurii și a serviciilor 
Societatea ECO URBIS CRAIOVA S.R.L. urmărește permanent modernizarea și îmbunătățirea infrastructurii, echipamentelor și serviciilor administrate, pentru a asigura un nivel ridicat de calitate, siguranță și sustenabilitate a activităților desfășurate pe domeniul public și privat de interes local.
Pentru atingerea acestor obiective, societatea va acționa pe următoarele direcții strategice:
• Îmbunătățirea continuă a calității serviciilor prestate, prin modernizarea bazei tehnico-materiale și achiziția de echipamente și utilaje performante, eficiente energetic și nepoluante;
• Asigurarea dezvoltării durabile a infrastructurii administrate, prin integrarea principiilor economiei circulare, a soluțiilor ecologice și a tehnologiilor inteligente în procesele de lucru;
• Creșterea flexibilității operaționale a societății, prin adaptarea rapidă la necesitățile comunității și la prioritățile stabilite de autoritatea publică tutelară;
• Îmbunătățirea indicatorilor tehnico-economici prin reorganizarea proceselor interne, planificarea riguroasă a lucrărilor, optimizarea rutelor de intervenție și reducerea timpilor de execuție;
• Modernizarea infrastructurii de administrare urbană, inclusiv a mobilierului stradal, spațiilor verzi, echipamentelor de semnalizare și a instalațiilor edilitare aflate în gestiune;
• Implementarea de tehnologii digitale pentru monitorizarea în timp real a activităților, trasabilitatea intervențiilor și raportarea automată a stării infrastructurii;
• Menținerea și respectarea programelor de revizii tehnice și a planurilor de întreținere periodică pentru utilaje, echipamente și instalații, în vederea creșterii duratei de utilizare și reducerii costurilor de reparații;
• Planificarea și executarea lucrărilor de reabilitare, reparații și înlocuire a componentelor infrastructurale degradate, conform programelor anuale aprobate și standardelor tehnice aplicabile;
• Implementarea de soluții inteligente de gestionare a resurselor, inclusiv sisteme GIS, senzori de monitorizare, aplicații mobile și baze de date integrate pentru administrarea eficientă a domeniului public;
• Asigurarea continuității serviciilor publice prin planuri operaționale flexibile, care să permită intervenții rapide și eficiente în funcție de condițiile meteo, sezonalitate și necesitățile comunității;
• Îmbunătățirea aspectului urban prin acțiuni de întreținere, curățenie, amenajare peisagistică și reabilitare a elementelor de infrastructură urbană, în concordanță cu standardele europene de calitate;
• Monitorizarea permanentă a performanței serviciilor, prin evaluarea indicatorilor de eficiență, a feedback-ului public și a gradului de conformitate cu cerințele contractuale și reglementările legale;
• Promovarea inovației și a formării profesionale continue, pentru ca personalul tehnic și operativ să poată aplica soluții moderne și tehnologii noi în activitățile de întreținere și administrare.
Prin aplicarea acestor măsuri, ECO URBIS CRAIOVA S.R.L. își consolidează rolul de operator public modern, capabil să asigure servicii de administrare urbană la standarde europene, contribuind la creșterea calității vieții și la dezvoltarea durabilă a municipiului Craiova.
3. Orientarea către client
Societatea ECO URBIS CRAIOVA S.R.L. își desfășoară activitatea având la bază principiul orientării către comunitate și către toți utilizatorii serviciului, asigurând transparență, receptivitate și comunicare permanentă.	
Prin această abordare, societatea urmărește creșterea gradului de încredere a cetățenilor, îmbunătățirea calității interacțiunii cu publicul și consolidarea imaginii sale ca operator modern, responsabil și implicat social.
Pentru atingerea acestor obiective, societatea va acționa pe următoarele direcții:
• Preocuparea permanentă pentru creșterea încrederii cetățenilor, prin asigurarea transparenței totale a acțiunilor întreprinse, publicarea informațiilor relevante și comunicarea clară a rezultatelor activității;
• Informarea eficientă a populației cu privire la programele de curățenie, întreținere, igienizare, gestionare a deșeurilor, lucrări de întreținere a spațiilor verzi sau modernizări de infrastructură urbană, prin canale oficiale și materiale informative;
• Promovarea campaniilor de educare civică și ecologică, în colaborare cu autoritatea publică locală, pentru creșterea gradului de implicare a cetățenilor în păstrarea curățeniei, respectarea spațiului public și protejarea mediului;
• Îmbunătățirea continuă a relațiilor de comunicare și colaborare cu toate categoriile de utilizatori — persoane fizice, asociații de proprietari, instituții publice și operatori economici — printr-un dialog deschis și receptiv la propuneri și sesizări;
• Dezvoltarea și actualizarea permanentă a platformelor de informare publică, inclusiv a site-ului web al societății, prin publicarea de date privind activitățile zilnice, programul de lucrări, hărți interactive ale intervențiilor, formulare de sesizări online și informații utile privind serviciile oferite;
• Introducerea unor soluții digitale de interacțiune cu cetățenii (formulare electronice, aplicații mobile, sistem de notificare automată), care să faciliteze comunicarea rapidă și eficientă cu publicul;
• Asigurarea unui răspuns prompt și profesionist la solicitările și sesizările primite, prin implementarea unui sistem de management al reclamațiilor care să asigure trasabilitatea, soluționarea corectă și feedback-ul către cetățeni;
• Îmbunătățirea continuă a modului de adresare și relaționare cu publicul, prin formarea personalului în domeniul comunicării instituționale și al serviciilor publice de calitate;
• Promovarea unei imagini pozitive a societății, bazate pe transparență, responsabilitate și rezultate concrete, prin acțiuni de informare, campanii de conștientizare și parteneriate cu instituții educaționale și civice;
• Implementarea unor sisteme moderne de plată și raportare, acolo unde activitatea o impune, pentru simplificarea procedurilor administrative și creșterea accesibilității publicului la serviciile oferite;
• Realizarea periodică a consultărilor publice și a sondajelor de satisfacție, pentru evaluarea percepției comunității și identificarea direcțiilor de îmbunătățire a serviciilor.
Prin aceste măsuri, ECO URBIS CRAIOVA S.R.L. își propune să consolideze parteneriatul cu comunitatea locală, să asigure o comunicare activă și transparentă și să devină un model de operator public deschis, receptiv și orientat către nevoile reale ale orașului.

4. Competenta profesională 
Societatea ECO URBIS CRAIOVA S.R.L. consideră competența profesională a personalului un factor esențial pentru atingerea obiectivelor strategice, creșterea eficienței activităților și asigurarea calității serviciilor publice prestate.
Dezvoltarea resurselor umane reprezintă o prioritate continuă, fiind orientată către formarea, specializarea și motivarea angajaților în vederea creșterii performanței organizaționale.
Pentru realizarea acestui obiectiv, societatea va implementa următoarele direcții de acțiune:
• Creșterea eficienței generale a societății prin dimensionarea corespunzătoare a personalului, stabilirea clară a responsabilităților, îmbunătățirea comunicării interne și motivarea angajaților;
• Instruirea periodică a personalului de execuție și de coordonare, în vederea respectării procedurilor de lucru, a normelor tehnice și de siguranță în activitățile desfășurate pe domeniul public;
• Organizarea de programe de formare profesională continuă, pentru dezvoltarea competențelor tehnice, manageriale și digitale ale angajaților, astfel încât aceștia să poată utiliza echipamente moderne și proceduri actualizate;
• Crearea unui mediu favorabil învățării și inovării, prin promovarea culturii organizaționale bazate pe colaborare, dezvoltare profesională și îmbunătățire continuă;
• Sprijinirea angajaților în perfecționare profesională, prin acces la cursuri, workshopuri și sesiuni de training acreditate, în domenii relevante activității societății (management, operare utilaje, protecția mediului, managementul calității etc.);
• Creșterea gradului de securitate și sănătate în muncă, prin asigurarea condițiilor optime de lucru, dotarea corespunzătoare a personalului și implementarea măsurilor de prevenire a accidentelor și a riscurilor profesionale;
• Realizarea instruirii periodice privind protecția muncii, situațiile de urgență și verificările medicale obligatorii, conform legislației în vigoare și reglementărilor interne;
• Adoptarea și aplicarea unui Cod de etică și integritate profesională, care să reglementeze comportamentul angajaților, să promoveze responsabilitatea, respectul reciproc și loialitatea față de societate;
• Promovarea performanței și meritocrației, prin evaluarea obiectivă a angajaților, recunoașterea rezultatelor și oferirea de oportunități de avansare pe criterii profesionale;
• Implementarea unui sistem de management al competențelor, care să permită planificarea dezvoltării profesionale și identificarea nevoilor de instruire pentru fiecare categorie de personal;
• Crearea unui climat organizațional bazat pe respect, echitate și cooperare, care să stimuleze implicarea, inițiativa și apartenența la valorile societății.
Prin aplicarea acestor măsuri, ECO URBIS CRAIOVA S.R.L. urmărește formarea unui colectiv profesionist, responsabil și implicat, capabil să asigure prestarea serviciilor publice la cele mai înalte standarde de calitate și siguranță, consolidând imaginea societății ca operator public modern și performant.

5. Grija pentru mediu
Societatea ECO URBIS CRAIOVA S.R.L. își desfășoară activitatea având ca prioritate respectarea principiilor dezvoltării durabile și protejarea mediului înconjurător.
Grija pentru mediu este integrată în toate procesele operaționale, administrative și de investiții, urmărindu-se reducerea impactului asupra mediului și utilizarea rațională a resurselor naturale.
Pentru atingerea acestor obiective, societatea va implementa următoarele direcții de acțiune:
• Gestionarea rațională a resurselor cu impact asupra mediului (energie, apă, combustibil, materiale), prin monitorizarea consumurilor și adoptarea de soluții pentru reducerea pierderilor și creșterea eficienței energetice;
• Protejarea mediului la locul de muncă, prin asigurarea condițiilor optime de colectare, depozitare și manipulare a deșeurilor rezultate din activitățile societății;
• Eliminarea aspectelor cu impact negativ asupra mediului, prin aplicarea procedurilor interne de prevenire a poluării, reducerea emisiilor, reciclarea materialelor și folosirea echipamentelor ecologice;
• Implementarea unei politici interne de mediu, în conformitate cu legislația națională și cu standardele europene, care să reglementeze toate activitățile cu potențial impact asupra mediului;
• Dezvoltarea și utilizarea tehnologiilor verzi, eficiente energetic, în activitățile de întreținere, igienizare, reparații și modernizare a infrastructurii urbane;
• Promovarea conștientizării ecologice în rândul angajaților, prin programe de instruire, campanii interne și colaborare cu autoritățile și instituțiile de mediu;
• Colaborarea permanentă cu autoritatea publică locală și instituțiile de specialitate, pentru implementarea măsurilor de protecție a mediului și atingerea obiectivelor de dezvoltare durabilă stabilite la nivel municipal;
• Participarea la programe și proiecte locale sau naționale destinate reducerii poluării, refacerii zonelor verzi și creșterii calității aerului și a mediului urban.

Obiective economico-financiare în sprijinul dezvoltării durabile
În conformitate cu obiectivele strategice generale ale societății, un rol important îl ocupă și obiectivele economico-financiare, structurate în conformitate cu metodologia SMART (Specifice, Măsurabile, Abordabile, Realiste, Temporizate), după cum urmează:
• Implementarea unei politici de investiții coerente și echilibrate, care să asigure compatibilitatea dintre dezvoltarea infrastructurii și protejarea mediului;
• Asigurarea finanțării activităților curente și investiționale, prin surse proprii, bugetare și atragerea de fonduri externe, inclusiv prin programe de finanțare europeană dedicate tranziției verzi;
• Atingerea indicilor de rentabilitate și eficiență economică, printr-o administrare responsabilă a resurselor și o planificare financiară sustenabilă;
• Menținerea unui nivel optim al ratei de îndatorare totală, astfel încât dezvoltarea societății să fie sustenabilă și echilibrată financiar;
• Asigurarea permanentă a fluxului de numerar (cash-flow) necesar bunei desfășurări a activităților productive, de întreținere și investiționale, pentru a evita blocajele financiare și întârzierile în execuție;
• Implementarea și respectarea Planului de Management, a Planului Financiar și a Politicii tarifare, în concordanță cu cerințele autorității tutelare și cu obiectivele de eficiență economică și protecție a mediului;
• Menținerea standardelor de calitate și continuitate a serviciilor, prin respectarea nivelurilor de performanță și a termenelor asumate în contractele de delegare;
• Monitorizarea constantă a indicatorilor de performanță economico-financiară și de mediu, pentru asigurarea unui echilibru între eficiența economică și responsabilitatea ecologică;
• Reinvestirea profitului în proiecte de modernizare, tehnologizare și reducere a impactului de mediu, contribuind astfel la creșterea sustenabilă a societății.
Sub aspectul indicatorilor cheie de performanţă, se monitorizează permanenţa activităţii pe parcursul duratei mandatului de administrator.
În conformitate cu prevederile H.G. nr.639/2023 Anexa nr.2, autoritatea publică tutelară recomandă stabilirea și monitorizarea dintre următorii indicatori de performanță:

	Nr.
crt.
	Categorie
	Indicator
	Date primare
	Formula de calcul
	U.M.
	Nivel propus 2025
	Nivel propus 2026
	Nivel propus 2027
	Nivel propus 2028

	I.
	Indicatori financiari

	1.1
	Politica de investiții
	Gradul de realizare a investițiilor asumate prin planul anual de investiții
	Procent de realizare a listei de investiții
	Realizare/ propuneri
	%
	>75
	>75
	>75
	>75

	1.2
	
	Rata cheltuielilor de capital
	Cheltuieli de capital (raportat de întreprindere)
Total active (calculate din raportul de situații financiare)
	Rata cheltuielilor de capital =Cheltuieli de capital/ total active
	%
	>8,72
	>8,73
	>8,74
	>8,75

	2.1
	Finanțarea
	Îndeplinirea obligațiilor către bugetele publice, fonduri speciale, față de furnizori și alți creditori
	Datorii curente
	Plata tuturor obligațiilor în termenul legal
	Lei
	0 lei restanțe
	0 lei restanțe
	0 lei restanțe
	0 lei restanțe

	2.2
	
	Rata lichidității curente
	Datorii curente
	Active curente (circulante) / datorii curente
	%
	>2
	>2
	>2
	>2

	2.3
	
	Rata lichidității imediate
	Active circulante
Datorii curente
	Active circulante -Stocuri / Datorii curente
	%
	>1,8
	>1,8
	>1,8
	>1,8

	3.1
	Operațiuni
	Rata de rotație a activelor
	Cifra de afaceri
Valoarea medie a tuturor activelor
	Cifra de afaceri/
Valoarea medie a tuturor activelor
	%
	>1,46
	>1,46
	>1,46
	>1,46

	3.2
	
	Rata de rotație a creanțelor
	Cifra de afaceri netă
	Rata de rotație a creanțelor =Cifra de afaceri netă / Creanțe la începutul perioadei (T))+ Creanțe la finalul perioadei (T1)/ 2
	%
	>2
	>2,1
	>2,2
	>2,3

	4.1
	Rentabilitatea
	Marja netă a profitului operațional
	Profit net
Cifra de afaceri netă
	Profit net/ cifra de afaceri netă
	%
	>2
	>2,1
	>2,2
	>2,3

	4.2
	
	Rentabilitatea activelor
	Profit net/ Total active (calculate din situațiile financiare)
	Profit net/ Total active
	%
	>2,5
	>2,5
	>2,5
	>2,5

	5.1
	Politica de dividende
	Rata de plată a dividendelor
	Dividendele platite
Profitul net
	Rata de plată a dividendelor / Profit net (după diminuarea rezervelor legale)
	%
	>50
	>50
	>50
	>50

	II
	Indicatori nefinanciari

	1
	Indicatori de mediu
	Consumul de energie
	Consum de energie
	Consum propriu de energie
	MWh
	200
	200
	200
	200

	2
	Indicatori referitori la clienți
	Scorul satisfacției clienților
	Total număr evaluări de 4 și 5 obținute (5 este scor m,axim)/ total număr evaluări
	Scor de satisfacție client =nr total de evaluări de 4 și 5 / total nr.evaluări
	%
	85
	85
	85
	85

	3
	Indicatori referitori la angajați
	Instituirea unui sistem de siguranță a angajaților
	Confirmarea instituirii sistemului
	
	Da/
Nu
	Da
	Da
	Da
	Da

	4.1
	Indicatori de guvernanță corporativă
	Transparența privind publicarea pe pagina proprie de internet a obligațiilor de raportare
	Respectare termene din OUG 109/2011 -calitatea si corectitudinea informațiilor
	Respectare termene din OUG 109/2011
	%
	100
	100
	100
	100

	4.2
	
	Imbunătățirea sistemului de control intern
	Instituirea unui sistem de control intern
	Număr de proceduri întocmite și revizuite
	%
	2
	2
	4
	6

	4.3
	
	Stabilirea politicilor de stabilire a riscurilor
	Elaborarea și prezentarea rapoartelor semestriale și anuale privind execuția mandatului de către CA, conform legislației, inclusiv privind performanța societății și gestionarea riscurilor
	Respectare termene OUG 109/2011
	%
	100
	100
	100
	100

	4.4
	
	Ducerea la îndeplinire a hotărârilor AGA
	Numărul de reuniuni ale CA
	Respectarea termenelor de implementare a hotărârilor AGA
	%
	100
	100
	100
	100

	4.5
	
	Rata de participare la reuniunile CA
	Numărul de participări la reuniunile CA
Numărul total de membri ai CA
	Numărul de participări la reuniunile CA/ Numărul total de membri ai CA
	%
	100
	100
	100
	100

	III
	Indicatori necomerciali

	
	Egalitatea de gen
	Diferența de remunerare între angajații de sex feminin și cei de sex masculin
	Salariul mediu lunar al angajaților de sex feminin
Salariul mediu lunar al angajaților de sex masculin
	Diferența de remunerare între angajații de sex feminim și cei de sex masculin
	%
	0
	0
	0
	0


Autoritatea publică tutelară recomandă stabilirea și monitorizarea și altor indicatori de performanță, specifici domeniului de activitate al societății. 
Îndeplinirea obiectivelor de mai sus va asigura îmbunătăţirea continuă a stabilităţii economico-financiare a societăţii, prezentând astfel un nivel ridicat de credibilitate în raport cu orice instituţie finanţatoare din ţară sau din străinătate, favorizând în acest mod atragerea de resurse financiare nerambursabile pentru susţinerea proceselor investiţionale. 
Misiunea autorităţii tutelare în ceea ce priveşte activitatea Societății ECO URBIS CRAIOVA S.R.L., scopul şi obiectivele strategice şi de performanţă ale societății, se constituie în standarde de performanţă obligatorii pentru membrii Consiliului de Administraţie al Societății ECO URBIS CRAIOVA S.R.L. reprezentând parte a politicilor de dezvoltare a societăţii. 
Planul de administrare se va interpreta în corelare cu prevederile legale în vigoare din sectorul de activitate al Societății ECO URBIS CRAIOVA S.R.L. şi cu prevederile legale specifice/locale.

V. MENŢIUNEA PRIVIND ÎNCADRAREA SOCIETĂȚII ECO URBIS CRAIOVA S.R.L. ÎN UNA DINTRE URMĂTOARELE CATEGORII DE SCOPURI ALE ÎNTREPRINDERII PUBLICE, RESPECTIV COMERCIAL, DE MONOPOL REGLEMENTAT CA SERVICIU DE ADMINISTRARE A DOMENIULUI PUBLIC ȘI PRIVAT

		Societatea ECO URBIS CRAIOVAS.R.L. se încadrează în categoria societăților furnizoare de servicii de administrare a domeniului public și privat. Prevederile legislative aplicabile sunt:
LEGISLAȚIE ROMÂNĂ
· Legea nr.31/1990 privind societățile republicată, cu modificările și completările ulterioare.
· Ordonanța de Urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare
· Hotărârea de Guvern nr. 639/2023 pentru aprobarea Normelor metodologice de aplicare a unor prevederi din Ordonanța de urgență a Guvernului nr. 109/2011 privind guvernanța corporativă a întreprinderilor publice
· Ordinul nr.27/2007 pentru modificarea și completarea unor ordine care transpun acquis-ul comunitar de mediu (art. IV)
· Ordonanța nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt asociatului unic ori majoritari sau dețin direct ori indirect o participație majoritara, cu modificările și completările ulterioare
· Ordin nr. 222 /2009 pentru aprobarea indicatorilor specifici de fundamentare a fondului de salarii în domeniul serviciilor.
· Legea 273/2006  privind finantele publice locale,
· Legea nr. 53/2003, cu modificările și completările ulterioare privind Codul  Muncii


VI. OBIECTUL OBLIGAŢIEI ŞI ANGAJAMENTUL AUTORITĂŢII PUBLICE TUTELARE VIZAVI DE MODALITATEA DE ASIGURARE A COMPENSAŢIILOR CORESPUNZĂTOARE SAU DE PLATĂ A OBLIGAŢIEI

Serviciile de administrare a domeniului public și privat de interes local se află în responsabilitatea autorităților administrației publice locale, care, potrivit legii, pot gestiona aceste servicii direct sau prin intermediul unor operatori specializați, înființați în subordinea lor. Societatea ECO URBIS CRAIOVA S.R.L. a fost constituită în acest scop, fiind operatorul desemnat de Municipiul Craiova, pentru furnizarea acestor servicii publice, în conformitate cu prevederile legale, cu hotărârile autorității deliberative și cu contractul de delegare a gestiunii.
Serviciile prestate de societate sunt organizate și desfășurate cu respectarea principiilor de eficiență economică, transparență și protejare a interesului general al comunității locale. În activitatea de organizare, funcționare și dezvoltare a serviciilor, prioritar este interesul public, urmărindu-se satisfacerea completă a nevoilor comunității, protejarea mediului, întreținerea infrastructurii urbane și asigurarea unui cadru de viață curat, sigur și estetic.
Autoritatea publică tutelară, în calitate de asociat unic, își asumă obligația de a asigura cadrul instituțional, organizatoric și financiar necesar desfășurării activităților societății, prin aprobarea tarifelor pentru fiecare activitate în parte, conform competențelor prevăzute de lege și în baza propunerilor fundamentate ale societății. Aceste tarife vor fi stabilite astfel încât să asigure acoperirea costurilor reale, menținerea echilibrului economic și desfășurarea serviciilor în condiții de calitate și continuitate.
Societatea ECO URBIS CRAIOVA S.R.L. are obligația de a ține evidențe contabile generale și analitice, conform normelor legale în vigoare, astfel încât activitățile desfășurate să poată fi monitorizate, evaluate și controlate.
Autoritatea publică tutelară va urmări respectarea indicatorilor de performanță și a obligațiilor asumate prin contractul de delegare, asigurând totodată un parteneriat instituțional activ cu societatea, în scopul bunei funcționări a serviciilor publice de interes local și al dezvoltării durabile a municipiului Craiova.

VII. AŞTEPTĂRI ÎN CEEA CE PRIVEŞTE POLITICA DE DIVIDENDE/VĂRSĂMINTE DIN PROFITUL NET APLICABILĂ SOCIETĂȚII ECO URBIS CRAIOVAS.R.L.

		Potrivit O.G. nr.64/30.08.2001 privind repartizarea profitului la societățile naționale, companiile naționale și societățile comerciale cu capital integral sau majoritar de stat, precum și regiile autonome, cu modificările și completările ulterioare, destinațiile repartizării profitului sunt, dacă prin legi speciale nu se prevede altfel:
a. rezerve legale;
b. alte rezerve reprezentând facilităţi fiscale prevăzute de lege;
c. acoperirea pierderilor contabile din anii precedenţi, cu excepţia pierderii contabile reportate provenite din ajustările cerute de aplicarea IAS 29 "Raportarea financiară în economiile hiperinflaţioniste", potrivit Reglementărilor contabile conforme cu Standardele internaţionale de raportare financiară şi Reglementărilor contabile armonizate cu Directiva Comunităţilor Economice Europene nr. 86/635/CEE şi cu Standardele Internaţionale de Contabilitate aplicabile instituţiilor de credit;
d. cˆ1) constituirea surselor proprii de finanţare pentru proiectele cofinanţate din împrumuturi externe, precum şi pentru constituirea surselor necesare rambursării ratelor de capital, plăţii dobânzilor, comisioanelor şi a altor costuri aferente acestor împrumuturi externe;
e. alte repartizări prevăzute de lege;
f. participarea salariaţilor la profit; societăţile naţionale, companiile naţionale şi societăţile comerciale cu capital integral sau majoritar de stat, precum şi regiile autonome care s-au angajat şi au stabilit prin bugetele de venituri şi cheltuieli obligaţia de participare la profit, ca urmare a serviciilor angajaţilor lor în relaţie cu acestea, pot acorda aceste drepturi în limita a 10% din profitul net, dar nu mai mult de nivelul unui salariu de bază mediu lunar realizat la nivelul agentului economic, în exerciţiul financiar de referinţă;
g. profitul nerepartizat pe destinaţiile prevăzute la lit. a) - f) se repartizează la alte rezerve şi constituie sursa proprie de finanţare.
	Rezultatele activității societății sunt determinate pe baza situațiilor financiare aprobate de către Adunarea Generală a Asociaților. Contul de profit și pierderi care include veniturile și cheltuielile exercițiului financiar va evidenția, după înregistrarea deducerilor obligatorii, profitul sau pierderea exercițiului respectiv profitul net, urmând a se determina conform legii, după plata impozitului de profit. 
	Repartizarea profitului net se face în baza hotărârii Adunării Generale a Asociaților și în conformitate cu prevederile legii. Constituirea surselor proprii de finanțare pentru proiectele cofinanțate din împrumuturi externe, precum și pentru constituirea surselor necesare rambursării ratelor de capital, plății dobânzilor, comisioanelor și a altor costuri aferente acestor împrumuturi externe.

VIII. AŞTEPTĂRI ÎN CEEA CE PRIVEŞTE POLITICA DE INVESTIȚII APLICABILĂ SOCIETĂȚII ECO URBIS CRAIOVAS.R.L.

	Programul anual şi multianual de investiții va fi înaintat de către Consiliul de Administrație spre aprobare către asociatul unic, odată cu proiectul bugetului de venituri şi cheltuieli. Finanțarea şi realizarea investițiilor se fac cu respectarea legislației în vigoare, în temeiul următoarelor principii: 
· promovarea rentabilității şi eficienței economice; 
· respectarea legislației în vigoare privind achizițiile publice; 
· păstrarea veniturilor realizate din activitățile desfășurate la nivelul comunității locale şi utilizarea lor pentru dezvoltarea serviciului. 
	Consiliul de Administrație împreună cu conducerea executivă a societății va continua îmbunătățirea calității serviciilor oferite prin respectarea prevederilor contractului de delegare. Consiliul de Administrație și conducerea executivă s-au preocupat pentru: 
• fidelizarea utilizatorilor serviciilor gestionate de societate, prin îmbunătățirea calității lucrărilor de întreținere și reparații, precum și printr-o comunicare permanentă și transparentă cu cetățenii municipiului Craiova;
• asigurarea continuității și uniformității serviciilor publice de administrare a domeniului public și privat, prin corelarea programelor de intervenții, lucrări de întreținere și activități sezoniere cu nevoile reale ale comunității locale;
• monitorizarea permanentă a gradului de utilizare și de funcționalitate a elementelor de mobilier stradal, a spațiilor verzi, a locurilor de joacă, a bazelor sportive și a altor obiective aflate în administrarea societății, pentru a permite intervenții rapide și eficiente;
• îmbunătățirea modului de adresare și de relaționare cu cetățenii, prin creșterea promptitudinii în soluționarea sesizărilor și prin dezvoltarea unui sistem modern de comunicare cu publicul – inclusiv platforme online, aplicații mobile și linii de contact direct cu operatorii serviciilor;
• implementarea unor soluții digitale de plată și comunicare, prin introducerea sistemelor electronice de achiziționare și evidență a serviciilor, facilitând transparența operațională și accesul facil al cetățenilor la informații;
• actualizarea permanentă a site-ului societății și dezvoltarea unei platforme interactive, care să conțină informații utile cetățenilor – precum locațiile punctelor de lucru, harta spațiilor verzi și a locurilor de joacă, programul lucrărilor de întreținere, posibilitatea transmiterii online a sesizărilor sau sugestiilor;
• reducerea numărului de reclamații și sesizări prin creșterea calității activităților de întreținere, curățenie și reparații, precum și prin implementarea unor proceduri clare de control al calității lucrărilor executate;
• menținerea unui echilibru între costurile de operare și nivelul de satisfacție al populației, printr-o utilizare eficientă a resurselor financiare și umane, cu sprijinul Autorității Publice Tutelare;
• dezvoltarea echilibrată a tuturor domeniilor de activitate ale societății, prin planuri coerente de investiții, modernizare și întreținere a infrastructurii urbane, în concordanță cu strategiile de dezvoltare locală și cu Planul de Mobilitate Urbană Durabilă al Municipiului Craiova;
• promovarea sustenabilității și a protecției mediului, prin extinderea suprafețelor verzi, utilizarea echipamentelor prietenoase cu mediul, colectarea selectivă a deșeurilor și reducerea amprentei ecologice a activităților desfășurate.

IX. DEZIDERATELE AUTORITĂŢII PUBLICE TUTELARE ŞI ALE ASOCIAȚIILOR CU PRIVIRE LA COMUNICAREA CU ORGANELE DE ADMINISTRARE ŞI CONDUCERE ALE SOCIETĂȚII ECO URBIS CRAIOVAS.R.L.

	Comunicarea dintre organele de administrare şi conducere ale Societății ECO URBIS CRAIOVA S.R.L. şi autoritatea publică tutelară şi asociați se va face conform prevederilor Ordonanței de Urgență a Guvernului nr.109/2011 privind guvernanța corporativă a întreprinderilor publice, cu modificările și completările ulterioare, Anexa 1b din normele metodologice de aplicare a O.U.G. nr.109/2011, privind guvernanța corporativă a întreprinderilor publice, cu modificările și completările ulterioare, aprobate prin H.G. nr.639/2023 şi a prevederilor Actului constitutiv al Societății.
	Astfel, comunicarea dintre autoritatea publică tutelară, asociați şi întreprinderea publică se va face periodic – cu o periodicitate definită clar în Planul de Administrare și Planul de management și în contractele de mandat, vizând în principal, dar fără a se limita la:
➢ gradul de îndeplinire a obiectivelor operaționale și strategice precum și a indicatorilor de performanță;
➢ evoluţia indicatorilor de performanţă a serviciului de administrare a domeniului public și privat ce sunt specificați în contractul de delegare;
➢ evoluția cheltuielilor de capital.
	În cadrul comunicării sunt incluse și rapoartele pe care membrii Consiliului de Administrație trebuie să le întocmească la termenele stabilite prin lege, statut, contracte de mandat și/sau plan de administrare.
În cazul devierii de la îndeplinirea obiectivelor și a indicatorilor de performanță stabiliți în contractele de mandat, membrii Consiliului de Administrație au obligația de a notifica în scris autoritatea publică tutelară și asociații, cu privire la cauzele care au determinat devierea și impactul asupra obiectivelor și indicatorilor de performanță .Notificarea se va transmite în termen de cel mult 10 zile de la apariția cauzei ce a stat la baza devierii sau atunci când membrii Consiliului de Administrație constată devierea sau potențialul ei de realizare.

X. AȘTEPTĂRILE AUTORITĂŢII PUBLICE TUTELARE ŞI ALE ASOCIAȚIILOR CU PRIVIRE LA CALITATEA ŞI SIGURANŢA SERVICIILOR ȘI PRODUSELOR OFERITE DE SOCIETATEA ECO URBIS CRAIOVA S.R.L.

	Pentru asigurarea calităţii serviciilor prestate, Societatea ECO URBIS CRAIOVA S.R.L. va respecta prevederile legale în vigoare aplicabile în domeniul de activitate şi va urmări dezvoltarea Sistemului de Management. De asemenea societatea urmăreşte realizarea obiectivelor de performanţă şi strategice în ceea ce priveşte îmbunătăţirea continuă a calităţii serviciilor prestate prin anticiparea nevoilor şi aşteptărilor utilizatorilor, orientarea serviciului către utilizatori şi asigurarea calităţii serviciului la nivelul corespunzător normelor Uniunii Europene.
	În acest scop, ECO URBIS CRAIOVAS.R.L. se angajează să respecte: 
- cerințele clienților și ale celorlalte părți interesate, aplicând prevederile legislației în vigoare, ale standardelor existente, armonizate cu normele Uniunii Europene, precum și exigentele interne ale grupului; 
- aplicarea principiilor dezvoltării durabile prin satisfacerea necesităților prezentului, fără a compromite capacitatea generațiilor viitoare de a-și satisface propriile necesități; 
- promovarea proiectării responsabile și prestarea în condiții de securitate a serviciilor; 
- măsurarea, monitorizarea, evaluarea și îmbunătățirea continuă, performanțele de mediu și sănătate și securitate în muncă; 
- stabilirea obiectivelor privind calitatea produselor și a serviciilor societății pe care o măsoară, monitorizează, evaluează și o menține; 
- încurajarea continua a propriilor angajați în vederea dezvoltării profesionale prin instruire și crearea unui mediu stimulativ pentru aceștia; 
- evaluarea în mod regulat și îmbunătățirea continuă a interfețelor cu angajații, autoritățile și comunitatea, prin care se comunică politica, obiectivele și performanțele activităților societății; 
- asigurarea creșterii continue a satisfacției clienților prin oferirea de produse cu grad înalt de inovare și servicii de calitate; 
- prevenirea poluării mediului prin promovarea și implementarea celor mai bune tehnici disponibile; 
- protejarea mediului înconjurător în principal prin reducerea atât a emisiilor cât și a utilizării resurselor natural neregenerabile; 
- implementarea standardelor SSM .

XI. AȘTEPTĂRILE AUTORITĂŢII PUBLICE TUTELARE ŞI ALE ASOCIATULUI UNIC CU PRIVIRE LA CHELTUIELILE DE CAPITAL ȘI REDUCERILE DE CHELTUIELI

a) Așteptări în legătură cu cheltuielile de capital
Administratorii vor analiza, fundamenta, aviza și propune spre aprobare, anual, autorității publice tutelare și asociațiilor programul de dezvoltare și de investiții necesar îndeplinirii obiectivelor strategice ale Societății. Cheltuielile de capital propuse prin programul de dezvoltare și investiții trebuie să fie în corelare directă cu obiectivele strategice ale societății.
	Administratorii pot aproba, în limita bugetului de venituri și cheltuieli aprobat de Adunarea Generală a Asociaților, modificări în structura acestuia, în limita competențelor pentru care a primit mandat.
	În acest sens, aşteptările autorităţii publice tutelare şi ale asociaților cu privire la cheltuielile de capital sunt:
➢Aprobarea cheltuielilor viitoare de capital necesare îndeplinirii obiectivelor societăţii cu respectarea legislaţiei în vigoare privitoare la fundamentarea, aprobarea investiţiilor publice, respectarea legislaţiei privind achiziţiile publice şi a dispoziţiilor legale privind protecţia mediului.

 b)   Așteptări în legătură cu reducerea cheltuielilor 

	Consiliul de administrație, prin administratorii săi și directorii, trebuie să urmărească ca societatea să nu înregistreze plăți restante, pentru a preveni cheltuieli suplimentare cu penalități și majorări de întârziere în sarcina societății. De asemenea, societatea trebuie să-și achite, cu prioritate, obligațiile la bugetul de stat, bugetul asigurărilor sociale și la bugetul local. 
	Consiliul de administrație, prin administratorii săi și prin directori, trebuie să urmărească încasarea la termen a creanțelor societății și să dispună toate măsurile de recuperare a acestora în termenul legal de prescripție. 
Angajarea oricăror cheltuieli de către societate trebuie să respecte principiile: eficienței, eficacității și economicității. 
	În acest sens, aşteptările autorităţii publice tutelare şi ale asociațiilor cu privire la reducerea cheltuielilor sunt: 
· Luarea măsurilor necesare pentru achitarea, cu prioritate, a obligaţiilor la bugetul de stat, local, la bugetul asigurărilor sociale de stat, a măsurilor pentru prevenirea înregistrării de plăţi restante către furnizori şi, implicit, înregistrarea de cheltuieli suplimentare - majorări penalităţi de întârziere, dobânzi, etc. 
· Implementarea măsurilor corespunzătoare pentru reducerea costurilor, pentru creşterea productivităţii muncii şi creşterea performanţelor societăţii; 
· Măsuri de administrare optimă a infrastructurii. 


XII. AȘTEPTĂRILE ÎN DOMENIUL ETICII, INTEGRITĂȚII ȘI GUVERNANȚEI CORPORATIVE

	Atribuţiile administratorilor și directorilor în domeniul eticii, al integrităţii şi al guvernanţei corporative sunt cele prevăzute de Legea nr.31/1990 privind societățile, republicată cu modificările și completările ulterioare, Actul Constitutiv al societăţii, Contractele de Mandat şi legislaţia specifică domeniului de activitate al societăţii.
 	Etica managerială: administratorii societăţii și directorii vor respecta Codul de Etică. Mai mult, vor lua şi aplica decizii care afectează angajaţii, ţinând cont de recompensarea identică pentru contribuţie identică – un principiu universal de etică managerială. În plus, administratorii și directorii vor acţiona întotdeauna în favoarea intereselor societăţii. 
 	Profesionalismul: Toate atribuţiile de serviciu care revin administratorilor executivi şi neexecutivi și directorilor societăţii trebuie îndeplinite cu maximum de eficienţă şi eficacitate, la nivelul de competenţă necesar şi în cunoştinţă de cauză în ceea ce priveşte reglementările legale; administratorii și directorii vor face toate diligenţele necesare pentru creşterea continuă a nivelului lor de competenţă şi pentru creşterea nivelului de competenţă al angajaţilor societăţii; 
 	Imparţialitatea şi nediscriminarea: principiu conform căruia administratorii executivi şi neexecutivi și directorii sunt obligaţi să aibă o atitudine obiectivă, neutră faţă de orice interes politic, economic, religios sau de altă natură, în exercitarea atribuţiilor funcţiei; managerilor şi administratorilor le este interzis să solicite sau să accepte, direct ori indirect, vreun avantaj ori beneficiu moral sau material, sau să abuzeze de funcţia pe care o au; 
 	Libertatea de gândire şi de exprimare: principiu conform căruia administratorul sau directorul poate să-şi exprime şi să-şi fundamenteze opiniile, cu respectarea ordinii de drept şi a bunelor moravuri; 
 	Onestitatea, cinstea şi corectitudinea: principiu conform căruia administratorul sau directorul în exercitarea mandatului trebuie să respecte, cu maximă seriozitate, legislaţia în vigoare; 
 	Deschiderea şi transparenţa: principiu conform căruia activităţile administratorilor și a directorilor, în exercitarea funcţiilor lor sunt publice şi pot fi supuse monitorizării cetăţenilor; 
 	Confidenţialitatea: principiu conform căruia administratorul/directorul trebuie să garanteze confidenţialitatea informaţiilor care se află în posesia sa. 
	Aşteptările autorităţii publice tutelare în domeniul eticii, integrităţii şi guvernanţei corporative au drept fundament câteva valori şi principii care trebuie să guverneze comportamentul etic şi profesional al managerilor societăţii: 
	În conformitate cu prevederile Ordonanței de Urgență a Guvernului nr.109/2011 privind guvernanța corporativă a întreprinderilor publice, cu modificările și completările ulterioare și Normele metodologice de aplicare a O.U.G. nr.109/2011, privind guvernanța corporativă a întreprinderilor publice, cu modificările și completările ulterioare, aprobate prin H.G. nr.639/2023, activitatea organelor de conducere trebuie să fie transparentă şi accesibilă, garantând o bună comunicare.
	În privinţa guvernanţei corporative, asociații şi autoritatea publică tutelară aşteaptă ca administratorii să iniţieze şi să finalizeze demersul de îmbunătăţire a sistemului informatic integrat.
	În egală măsură, tot în sensul asigurării guvernanţei corporative a societăţii, asociații aşteaptă ca, până la finele mandatului, administratorii să finalizeze implementarea sistemelor de management prin obiective şi de management al performanţei, sisteme care permit trasabilitatea performanţei individuale şi de grup şi responsabilizează fiecare angajat în sensul contribuiri la atingerea obiectivelor societăţii, securizând astfel în bună măsură rezultatele societăţii. 
	Controlul intern este un proces la care participă tot personalul societăţii, inclusiv Consiliul de Administraţie, conceput să furnizeze o asigurare rezonabilă privind realizarea următoarelor obiective: 
· desfăşurarea activităţii în condiţii de eficienţă şi rentabilitate; 
· controlul adecvat al riscurilor care pot afecta atingerea obiectivelor societăţii; 
· furnizarea unor informaţii corecte, relevante, complete şi oportune structurilor implicate în luarea deciziilor în cadrul societăţilor şi utilizatorilor externi ai informaţiilor; 
· protejarea patrimoniului; 
· conformitatea activităţii societăţii cu reglementările legale în vigoare, politică şi procedurile Societăţii. 
	În vederea îndeplinirii acestor obiective, societatea elaborează şi revizuieşte periodic Politica de control intern pentru ca aceasta să corespundă necesităţilor şi evoluţiei societăţii. 
	Societatea va dispune astfel de un sistem adecvat de control intern asupra procesului de management al riscurilor, care implică analize independente şi regulate, evaluări ale eficacităţii sistemului şi, acolo unde se impune, asigurarea remedierii deficienţelor constatate. Rezultatele acestor analize sunt comunicate în mod direct Consiliului de Administraţie şi comitetelor specializate. 
	În vederea asigurării unei culturi de etică şi conformitate şi a unui sistem de guvernanţă adecvat, a promovării valorilor şi principiilor care asigură o bună conduită în relaţie cu toate părţile interesate şi păstrarea unei bune reputaţii pe piaţă, managerii și membrii Consiliului de administratie vor trebui să asigure îndeplinirea permanentă a următoarelor cerinţe:
a) deţinerea de competenţă şi experienţă profesională, precum şi o bună reputaţie şi integritate pe tot parcursul deţinerii funcţiei;
b) asigurarea cerinţelor guvernanţei corporative: structura organizatorică transparentă şi adecvată, alocarea adecvată şi separarea corespunzătoare a responsabilităţilor;
c) administrarea corespunzătoare a riscurilor/managementul riscurilor, adecvarea politicilor şi strategiilor, precum şi a mecanismelor de control intern, asigurarea unui sistem eficient de comunicare şi de transmitere a informaţiilor;
d) menţinerea standardelor etice şi profesionale pentru a asigura un comportament profesional şi responsabil la nivelul entităţii reglementate în vederea prevenirii apariţiei conflictelor de interese (Cod de Etică, Politica privind administrarea conflictelor de interese);
e) îndeplinirea cerinţelor de competenţă şi onorabilitate prevăzute de reglementările aplicabile;
f) menţinerea nivelului de competenţă relevat în matricea de competenţe a Consiliului de Administraţie la momentul nominalizării, relevat în evaluarea anuală a nivelului de competenţă individuală a membrilor consiliului de administraţie;
g) cunoaşterea, respectarea şi aplicarea cu profesionalism a legislaţiei specifice societăţii, strategia şi politicile societăţii, Codul de etică, normele, procedurile, acordurile şi convenţiile care reglementează activitatea;
h) nedepăşirea numărului maxim de mandate de administrator prevăzut de OUG nr.109/2011 privind guvernanța corporativă a întreprinderilor publice, cu modificările și completările ulterioare, în societăţi sau întreprinderi publice cu sediul în România care pot fi exercitate concomitent şi alocarea de timp suficient pentru îndeplinirea responsabilităţilor;
i) evitarea conflictelor de interese (să se asigure în permanenţă că interesele lor personale sau profesionale – directe sau indirecte – nu sunt în conflict cu interesele societăţii şi să se asigure că procedurile şi controalele implementate la nivelul societăţii sunt adecvate pentru identificarea, raportarea şi gestionarea corespunzătoare a conflictelor de interese actuale şi potenţiale).
	Consiliul de Administraţie al companiei este responsabil şi pentru stabilirea şi revizuirea principiilor cadrului de administrare a activităţii şi a valorilor corporative ale instituţiei, inclusiv a celor stabilite prin intermediul unui cod etică şi conduită, iar de la directori se așteaptă să facă diligențele necesare integrării acestor principii de etică în cultura organizațională a instituției publice. 
	Codul de Etică defineşte idealurile, valorile şi principiile pe care angajaţii le respectă şi le aplică în activitatea desfăşurată în cadrul companiei. Codul de etică urmăreşte promovarea valorilor şi principiilor etice în cadrul companiei în vederea creşterii calităţii serviciilor oferite şi a protejării reputaţiei şi are un rol educativ, de reglementare şi de impunere a valorilor promovate. 
	Consiliul de Administraţie al companiei este responsabil și de comunicarea organizațională. 
	Comunicarea dintre organele de administrare, conducerea societății, autoritatea publică tutelară și asociații se va face conform Ordonanței de Urgență a Guvernului nr.109/2011 privind guvernanța corporativă a întreprinderilor publice, cu modificările și completările ulterioare și Normele metodologice de aplicare a O.U.G. nr.109/2011, privind guvernanța corporativă a întreprinderilor publice, cu modificările și completările ulterioare, aprobate prin H.G. nr.639/2023. 
	În caz de neîndeplinire a indicatorilor de performanță stabiliți în contractele de mandat ale administratorilor, aceștia din urmă au obligația de a notifica în scris autoritatea publică tutelară și asociații  cu privire la cauzele care au determinat devierea, precum și impactul asupra indicatorilor de performanță. Notificarea administratorilor trebuie transmisă în cel mult 10 zile de la apariția cauzei care a stat la baza neîndeplinirii, sau atunci când administratorii constată că o astfel de deviere este foarte probabilă. 
	Prezenta Scrisoare de așteptări a fost elaborată în conformitate cu prevederile din Anexa 1b la normele metodologice de aplicare a O.U.G. nr.109/2011, privind guvernanța corporativă a întreprinderilor publice, cu modificările și completările ulterioare, aprobate prin H.G. nr.639/2023 și va fi publicată spre consultare conform prevederilor aplicabile. 
	În concluzie, autoritatea publică tutelară se așteaptă ca dezideratele din scrisoarea de așteptări să fie reflectate în declarațiile de intenție ale candidaților, iar membrii consiliului de administrație să redacteze Planul de Administrare pornind de la premise realiste și ținând cont de conținutul prezentei scrisori de așteptări. 

